2008 m. Lietuvos šachmatų čempionatas

2008 m. Lietuvos šachmatų čempionatas – tai 75-asis Lietuvos vyrų ir 61-asis Lietuvos moterų šachmatų čempionatas.

Lietuvos vyų šachmatų čempionatas

75-asis Lietuvos vyrų šachmatų čempionatas – Lietuvos šachmatų čempionatas, vykęs 2008 m. gegužės 17 - gegužės 25 d. Kaune, Vilniaus universiteto Kauno humanitarinio fakulteto trečiojo aukšto salėje. Čempionatas vyko ratų sistema.Lietuvos vyrų šachmatų čempionato nuostatai Laiko kontrolė buvo 1 val. 30 min. partijai pridedant 30 s po kiekvieno ėjimo. Atrankinės varžybos vyko 2008 m. vasario 15 - vasario 21 d. Vilniuje P. Vileišio mokykloje šveicariška sistema (9 ratais), su tokia pat laiko kontrole, kaip ir pačiame čempionate.

Dalyviai

Čempionate dalyvavo šachmatininkai, 2007 m. Lietuvos vyrų šachmatų čempionate užėmę pirmą - penktą vietas (Šarūnas Šulskis, Vidmantas Mališauskas, Darius Zagorskis, Aloyzas Kveinys, Algimantas Butnorius), atrankos turnyre 
užėmę pirmą - ketvirtą vietas (Gediminas Šarakauskas, Vaidas Sakalauskas, Vytautas Vaznonis, Vytautas Šlapikas), 2008 m. Lietuvos jaunimo (vaikinų iki 20 m.) šachmatų čempionas (Matas Narmontas) ir Lietuvos šachmatų federacijos pakviesti dalyviai (Airidas Savickas ir Emilis Pileckis).

Lietuvos moterų šachmatų čempionatas

61-asis Lietuvos moterų šachmatų čempionatas vyko Panevėžyje, 2008 m. balandžio 8 – balandžio 14 d.

Dalyvės

Čempionate ratų sistema  varžėsi 10 šachmatininkių. Pagal čempionato nuostatus buvo kviečiamos: 2007 m. Lietuvos moterų šachmatų čempionato prizininkės: MTM Deimantė Daulytė, MFM Daiva Batytė ir Reda Prišmontaitė; 2008 m. Lietuvos moterų šachmatų čempionato atrankinėse varžybose 1-3 vietas užėmusios šachmatininkės: MFM Simona Limontaitė, Brigita Laurušaitė, Kristina Apanavičiūtė. Taip pat buvo kviečiamos dalyvauti: MDM, TM Viktorija Čmilytė, MTM Živilė Šarakauskienė, MTM Salomėja Zaksaitė ir viena šachmatininkė LŠF tarybos nutarimu. Viktorijai Čmylytei ir Salomėjai Zaksaitei nedalyvavus, vietoj jų, į čempionato finalinį turnyrą buvo įtrauktos atrankinėse varžybose 4- 6 vietą užėmusios žaidėjos: V. Beinoraitė, J. Žiogaitė ir J. Petkevičiūtė.

Moterų čempionato eiga

Kiekvienai žaidėjai buvo skirta laiko : 90 min./ 40 ėjimų  ir po atlikto ėjimo, pridedant 30 sek. + 15 min. iki partijos pabaigos bei po atlikto ėjimo, pridedant 30 sek.   Žaidimo tvarkaraštis buvo nelengvas: per 7 dienas reikėjo sužaisti 9 ratus, todėl dvi dienas teko žaisti po 2 ratus.

Po trijų ratų

Po trijų ratų pirmavo dvi dalyvės: Deimantė Daulytė ir Jovita Žiogaitė laimėjusios visus tris savo susitikimus. Tašku atsilikusi Živilė Šarakauskienė buvo trečioje vietoje. Ketvirtoje vietoje žengė Reda Prišmontaitė, turėjusi 1,5 taško 
.

Po šešerių ratų

Po šešių ratų turnyro lydere buvo Deimantė Daulytė (5 taškai). Antra buvo Jovita Žiogaitė (4,5 tšk.), trečia – Živilė Šarakauskienė (4 tšk.), ketvirta - Daiva Batytė (3,5 tšk.).

Po aštuonerių ratų

Prieš paskutinį ratą turnyrinėje lentelėje, atsiplėšusi tašku nuo antroje vietoje buvusios J. Žiogaitės, tebepirmavo D. Daulytė (7 tšk.). Trečioje vietoje buvo Ž. Šarakauskienė (5,5 tšk.), ketvirtoje - B. Laurušaitė (5 tšk.).

Paskutinis ratas

Paskutiniame rate pirmaujančiosios trys sportininkės išlaikė savo pozicijas: Deimantė Daulytė,  baltosiomis figūromis, baigusi partiją su Brigita Laurušaite, surinko 7,5 taško ir trečią kartą tapo  Lietuvos moterų šachmatų čempione. Tuo tarpu dėl kitų prizinių vietų tebevyko kova. Jovita Žiogaitė, juodosiomis, baigusi susitikimą su Reda Prišmontaite, surinko 6,5 taško - tiek pat, kaip ir Živilė Šarakauskienė, juodosiomis, nugalėjusi Daivą Batytę. Teisėjams teko vietas nustatyti pagal papildomus rodiklius. Jie, Jovitos Žiogaitės, buvo aukštesni, todėl jai atiteko sidabras, o Živilei Šarakauskienei – bronza.